Δημήτρης Μανιός

Ο Δημήτρης Μανιός (1951 - 8 Απριλίου 1995), ήταν Έλληνας εφοπλιστής.

Ναυτιλία 
Το 1985 ο Δημήτρης Μανιός θα εισέλθει στην εμπορική ναυτιλία και ιδρύσει την Transman Shipmanagement S.A, η οποία δραστηριοποιούνταν στα φορτηγά πλοία χύδην φορτίου (Bulk Carriers), ενώ το 1991 θα μπει και στα δεξαμενόπλοια (Tankers), ιδρύοντας την Transoil Shipping Enterprises S.A..

Θάνατος 
Ο Μανιός πέθανε στις 8 Απριλίου του 1995 στην Νέα Υόρκη μετά από μάχη με τον καρκίνο σε ηλικία 44 ετών.  Μη έχοντας αφήσει διαθήκη, όλη η περιουσία του, που αποτελούνταν από μετοχές ναυτιλιακών εταιριών, ακίνητα, καταθέσεις,  πέρασε στους νόμιμους κληρονόμους του εξ αδιαθέτου, την μητέρα του Βασιλική Μανιού και τα δυο του αδέρφια, Ευαγγελία Ζαχαρίου Μανιού και Βασίλειο Μανιό. Ωστόσο οι τρεις κληρονόμοι διαφώνησαν ως προς τη διαχείριση, την οποία είχε αναλάβει ο αδερφός του Βασίλης με αποτέλεσμα η μητέρα και η αδελφή του να στραφούν εναντίον του μέσω εξωδίκων. Τελικά από μακροχρόνια διαμάχη ήρθαν σε οριστικό συμβιβασμό το 1999.

Παραπομπές 

 
Έλληνες εφοπλιστές